दाङ : नेपाल संस्कृत विश्वविद्यालयका उपकुलपति प्रा डा. कुलप्रसाद कोइरालाको राजीनामा माग गरिएको छ। विश्वविद्यालयको ऐन नियम मिचेर उपकुलपति विदेश भ्रमणमा जान खोज्नुले विश्वविद्यालयमा त्यस्ता धेरै गैरकानुनी काम भएको प्रष्ट हुने भन्दै अखिल क्रान्तिकारी जनता विद्यापिठ र अनेराश्ववियू जनता विद्यापीठले राजीनामा माग गरेका हुन्।
शिक्षा मन्त्रालको विज्ञप्तिमा विश्वविद्यालयले शिक्षा मन्त्रालयसँग कुनै पनि परिपत्र नगरेको तथा विश्वविद्यालयका तर्फबाट कुनै स्पस्टीकरण नआउनुले गलत प्रवृतिको प्रोत्साहन गरिएको बुझिने भन्दै कोईरालाको राजीनामा माग गरिएको हो।
साथै आफूहरूले विश्वविद्यालयमा विभिन्न मागहरूमा सहमती भए पनि ती सहमतीहरू कार्यान्वनयनमा विश्वविद्यालय उदासिन हुँदा विद्यार्थी मारमा पर्ने गरेको समेत विज्ञप्तिमा उल्लेख छ। विश्वविद्यालयका पदाधिकारी विद्यार्थीका समस्या समाधान तथा विद्यालयको स्तोरन्तीभन्दा पनि व्यक्तिवादी रूपमा आफूखुसी गर्ने प्रवृति मौलाएको समेत विज्ञप्तिमा उल्लेख छ।